Дмитрий Муханов
Дмитрий Илич Муханов () е руски офицер, ротмистър. Участник в Руско-турската война (1877-1878).

Биография 
Дмитрий Муханов е роден на 14 юли 1852 г. в Санкт Петербург. Семейството е на потомствен дворянин генерала от пехотата Иля Муханов и Елизавета Валуева. Ориентира се към военното поприще. Завършва Пажеския военен корпус. Действителна военна служба започва с производство в първо офицерско звание корнет в Кавалергардския полк (1871). Повишен е във военно звание поручик от 1875 г. Назначен е за адютант на главнокомандващия на Гвардейските части в Санктпетербургския военен окръг Великия княз Николай Николаевич (1876).

Участва в Руско-турската война (1877-1878). Бие се храбро при форсирането на река Дунав при Свищов. Награден е с орден „Света Ана“ III степен с мечове и бант. Отличава се в състава на Сборен отряд при първото освобождение на Ловеч на 5 юли 1877 г. Награден е със златно оръжие „За храброст“ (1877). Участва в третата атака на Плевен и е награден с орден „Свети Владимир“ IV степен с мечове и бант. Известен е в армията с пословичната си храброст. Повишен е във военно звание щабротмистър от 1878 г.

След войната е назначен за личен адютант на Великия княз Николай Николаевич (1880). Повишение във военно звание ротмистър и служи в гвардейската кавалерия (1881).

Умира на 22 октомври 1882 г. в Санкт Петербург.

Източници 

 Кузманов Ю. Ловеч в руско-турските войни през ХІХ век (част втора) 1877-1878. Регионален исторически музей-Ловеч, ИК „ИнфоВижън“, Ловеч, 2019, с. 335.

Руски офицери
Участници в Руско-турската война (1877 – 1878)
Родени в Санкт Петербург